Referat fra møte i Foreldrerådets Arbeidsutvalg (FAU) – MARS 2019

Sted: Personalrommet, Vinderen skole

Tid: Mandag 4.mars 2019

Møteleder: Cecilie Gudesen Torp

Referent: Lisbet Sørgjerd

|  |
| --- |
| Orientering fra skolens ledelse, **Rektor Tore Haugen** |
| Rekrutteringen av lærere til neste skoleår er i gang, og det er mange kvalifiserte søkere til 3 utlyste stillinger. Kontaktlærer kabalen publiseres nærmere påsketider.  Innføring av nye lærerplaner har fokus og skal være klare til høsten. De nye lærerplanene vil ha færre målsettinger i hvert fag, men man vil gå mer i dybden i fagene.  Økonomi: Skolen har like lite penger som tidligere. Lønnsbudsjettet har økt med kun 380 000 kr fra i fjor til i år, oppfyllelse av lærenormen er ikke mulig. AKS tilskuddet opprettholdes med 98%, og dette er bedre enn fryktet.  Skole-hjem samarbeidet i situasjoner der skolen ikke klarer å gi tilpasset undervisning skal ivaretas ved at skolen skal ha møte med foreldrene. Rektor opplever at skolen må finne kreative løsninger for å gi tilpasset undervisning i dagens ressurssituasjon for eskempel ved å gi flere elever tilpasset undervisning sammen. Elevene med størst behov taper på dette. Argumentasjon om dette mot etat og politisk ledelse er vanskelig fordi læringsutbyttet på skolen fortsatt er høyt ifølge kartlegginger. FAU mener at det bør kommuniseres og informeres, om at det er behov for større tilskudd for elever med ekstra behov. Rektor vil utarbeide FAU analyser av resultater som synliggjør dette og man bør i tillegg vise til at det gis færre timer med tilpasset undervisning. Å synliggjøre at antall årsverk mot elevtall på skolen er redusert fra tidligere gir også et tydelig bilde av situasjonen.  FAU etterspør samarbeid med andre skoler for å gi tilpasset undervisning, skolen har gjort dette på enkelte områder.  Rektor har sammen med FAU representant Thomas Kristiansen blitt intervjuet av Aftenposten som vil lage en større sak på dette, foreløpig vet man ikke om og når denne kommer.  Skolen har fortsatt lavt sykefravær, heldigvis. Men lærerne jobber hardt. |
| Andre saker |
| **Temakveld for foreldre, mandag 18. mars kl 18 med Barnevakten:**  FAU medlemmer som skal på temakvelden møter 15 min før for å sette opp stoler mm.  Barnevakten, som skal ha foredraget tilbyr også møter for eksempel i klasser eller trinn, med tema tilpasset alder. Det kan arrangeres ved work-shops der barna også deltar, og barn og foreldre kan sitte i grupper og diskutere. FAU ønsker mer informasjon før man går videre med dette, det er også kostnader knyttet til et slikt tilbud.  Svendstuen skole har laget kontrakt med barna om nettvett, gjelder på skolen og i fritiden. Sendes til FAU.  Flere FAU medlemmer får tilbakemeldinger fra foreldre om at klassemiljøet i skolegården er dårligere. Konflikter utvikler seg og tas med inn i klasserommet. Kan man få til flere organiserte aktiviteter, kan venneforeningen stille leker til rådighet? Skolen jobber aktivt med dette, og foreldrenes engasjement viktig, i forhold til å følge opp egne barn. Det er klart at ressurssituasjonen forverrer dette.  **Skolepolitikk:**  Orientering om budsjett-aksjonen: Fau-representanten ikke tilstede. Utsettes til neste gang.  Det er behov for en ansvarlig for Face-book gruppen for aksjonen, dette tas opp neste gang.  Aftenposten har intervjuet Rektor og Thomas Kristensen, som en del av en større sak. Dersom det ikke blir publisert noe må man ta kontakt med andre medier for å få temaet opp igjen.  Det foreslås også at man gjør et nytt innbyggerinitiativ, for å få saken opp på nytt i bystyret.  **Skolemiljø:**  Orientering om gave til skolen gjennom Venneforeningen. Ikke tilstede.  **Skolefoto:**  Lima foto blir skolefotograf til neste år.  **Trafikk**  Det er fortsatt enkelte dager det ikke står trafikkvakt, mange har ikke eierskap til trafikkproblemet. FAU er opptatt av felleskapsarbeid og trafikkaksjonen er en dugnad. Dette kan tas opp i foreldremøtene. Det kan også forekomme svikt i påminnelse fra FAU representanten, og at dette er årsak til at det mangler vakter.  Det har vært flere hendelser i krysset den senere tiden. Et enkelt tiltak kan være et skilt med 30 sone ved skolestart, som ved Marienlyst. Gruppen tar kontakt med trafikketaten.  **Neste møte: man 1. april** |

Oppmøte

Det var mye forfall til møtet pga foreldremøter på enkelte trinn.

|  |  |  |
| --- | --- | --- |
| Representant | Klasse | Til stede |
| Carine Møller Mortensen | 1a |  |  |  |  |
| Vita Galdike | 1b | X |  |  |  |
| Nils Christian Opsjøn Utheim | 2a | X |  |  |  |
| Gudrun Helene Abel Engh | 2b |  |  |  |  |
| Hans Jacob Michelsen | 2c | x |  |  |  |
| Thorkil Aschehoug | 3a |  |  |  |  |
| Liv Jægersborg | 3b | x |  |  |  |
| Ida Øygaard Haavardsholm | 3c |  |  |  |  |
| Kirsti Ellefsen | 4a |  |  |  |  |
| Morten Hammer | 4b |  |  |  |  |
| Fredrik Berger | 4c |  |  |  |  |
| Hans Christian Brodtkorb | 5a |  |  |  |  |
| Mari Schrumpf | 5b |  |  |  |  |
| Ann Charlotte Pedersen | 5c |  |  |  |  |
| Andreas Arntzen | 6a |  |  |  |  |
| Morten Muribø | 6b | X |  |  |  |
| Thomas Martin Kristensen | 6c | X |  |  |  |
| Johanna Arnell Madsen | 7a |  |  |  |  |
| Cecilie Gudesen Torp | 7b | X |  |  |  |
| Lisbet Sørgjerd | 7c | x |  |  |  |